Z A P I S N I K

10. sjednice Školskog odbora Gimnazije „Matija Mesić“ održane 19. svibnja 2022. godine s početkom u 13,00 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Anita Štivić, predstavnica osnivača

Mirta Matanić, predstavnica Nastavničkog vijeća

Robert Marić, predstavnik Vijeća roditelja

Odsutni: Jasmina Beljan, predstavnica osnivača

 Anita Holub, predstavnica osnivača

Ostali prisutni: Lucija Brnić, ravnateljica i Gorana Lavrenčič, tajnica

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

DNEVNI RED

1.Usvajanje zapisnika 9. sjednice Školskog odbora

2.Davanje prethodne suglasnosti na prijedlog ravnateljice o odabiru kandidata za zasnivanje

 radnog odnosa po raspisanom natječaju

3.Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa sukladno članku 107. Zakona o odgoju i obrazovanju u osnovnoj i srednjoj

 školi

4.Donošenje Odluke o izmjeni i dopuni Statuta Gimnazije „Matija Mesić“, Slavonski Brod

5.Donošenje Pravilnika o postupku unutarnjeg prijavljivanja nepravilnosti i imenovanju

 povjerljive osobe i njegovog zamjenika Gimnazije „Matija Mesić“, Slavonski Brod

6.Razno

Dnevni red jednoglasno je usvojen.

Ad.1.

Zapisnik 9. sjednice Školskog odbora usvojen je jednoglasno.

Ad.2.

Ravnateljica Lucija Brnić obavijestila je da je 26. travnja 2022. godine raspisan natječaj za radno mjesto nastavnika informatike i radno mjesto profesora matematike, na određeno vrijeme.

-Za radno mjesto nastavnika matematike javila se Dunja Katić, koja je i trenutno zaposlena na tom radnom mjestu. Dunja Katić, magistrica matematike, zadovoljava sve uvjete natječaja te je ravnateljica dala prijedlog na glasanje.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na prijedlog ravnateljice o zasnivanju radnog odnosa s izabranom kandidatkinjom Dunjom Katić, sukladno raspisanom natječaju.

-Za radno mjesto nastavnika informatike javila se se tri kandidata, od kojih samo jedan kandidat, Zoran Ćetković, stručni specijalist inženjer informacijskih tehnologija, ispunjava uvjete natječaja i pozvan je na razgovor, intervju. Povjerenstvo koje je imenovala ravnateljica škole obavilo je razgovor s kandidatom 16. svibnja 2022. godine. Nakon obavljenog razgovora povjerenstvo je utvrdilo da kandidat Zoran Ćetković nije zadovoljio na provjeri znanja, odnosno nije odgovorio na pojedina pitanja iz struke.

Kako kandidat koji je pozvan na razgovor nije zadovoljio u postupku provjere znanja, ravnateljica je sukladno Pravilniku o načinu i postupku zapošljavanja Gimnazije „Matija Mesić“ odlučila da po raspisanom natječaju nitko od prijavljenih kandidata nije izabran.

Natječaj za radno mjesto nastavnika informatike će se ponoviti.

Da bi se nastava i dalje uspješno odvijala, ravnateljica je predložila da do kraja nastavne godine, odnosno do 30. lipnja 2022. godine nastavu izvodi Ana Bešlić, univ. bacc. inf.

Članovi Školskog odbora su se složili s prijedlogom.

Ad.3.

Za 4 sata nastave Filozofije i 8 sati nastave Logike na određeno vrijeme kao zamjena za Snježanu Jergović Tolić, ravnateljica predlaže, sukladno članku 107. stavku 11. Zakona o odgoju i obrazovanju u osnovnoj i srednjoj školi, nadopunu norme do punog radnog vremena Stjepani Markić, mag. educ. filozofije i povijesti, koja u Osnovnoj školi Augusta Šenoe u Gundincima ima zasnovan radni odnos na neodređeno nepuno radno vrijeme.

Na temelju prijedloga i obrazloženja jednoglasno je donesena sljedeća

ODLUKA

Daje se suglasnost na prijedlog ravnateljice o nadopuni norme do punog radnog vremena Stjepani Markić, mag. educ. filozofije i povijesti, za 12 sati nastave tjedno na određeno vrijeme kao zamjena za Snježane Jergović Tolić do njenog povratka na rad.

Ad.4.

Na sjednici 7. sjednici Školskog odbora održanoj 14. siječnja 2022. godine donesen je Prijedlog odluke o izmjeni i dopuni Statuta Gimnazije „Matija Mesić“ koji je upućen osnivaču na prethodnu suglasnost. Županijska skupština je na 6. sjednici održanoj 7. ožujka 2022. godine donijela Zaključak o davanju prethodne suglasnosti na Prijedlog odluke o izmjeni i dopuni Statuta.

Nakon kraćeg obrazloženja jednoglasno je donesena

ODLUKA

o izmjeni i dopuni Statuta

Gimnazije ”Matija Mesić”, Slavonski Brod

1. Donosi se izmjena i dopuna Statuta Gimnazije „Matija Mesić“, Slavonski Brod.

2. Ova Odluka o izmjeni i dopuni Statuta Gimnazije „Matija Mesić“, Slavonski Brod stupa na

 snagu osmog dana od dana objave na oglasnoj ploči Škole.

Ad.5.

Tajnica, Gorana Lavrenčić, obrazložila je nazočnima da je škola, nakon stupanja na snagu Zakona o zaštiti prijavitelja nepravilnosti, NN 46/22. ( na snazi je od 23.4.2022.), dužna u roku od dva mjeseca donijeti Pravilnika o postupku unutarnjeg prijavljivanja nepravilnosti i imenovanju povjerljive osobe i njegovog zamjenika, a u roku od tri mjeseca imenovati povjerljivu osobe i njegovog zamjenika. Škola ima pravilnik i imenovanu povjerljivu osobu i njenog zapisnika, ali se treba uskladiti s navedenim Zakonom.

Prijedlog pravilnika Pravilnika o postupku unutarnjeg prijavljivanja nepravilnosti i imenovanju povjerljive osobe i njegovog zamjenika dostavljen je članovima uz poziv za sjednicu tako da je nakon kraćeg obrazloženja jednoglasno donesena

ODLUKA

1. Donosi se Pravilnik o postupku unutarnjeg prijavljivanja nepravilnosti i imenovanju povjerljive osobe i njegovog zamjenika Gimnazije „Matija Mesić“, Slavonski Brod.
2. Pravilnik o postupku unutarnjeg prijavljivanja nepravilnosti i imenovanju povjerljive osobe i njegovog zamjenika Gimnazije „Matija Mesić“, Slavonski Brod objavit će se na oglasnoj ploči škole i stupa na snagu osmog dana od dana objave na oglasnoj ploči.
3. Ova odluka stupa na snagu danom donošenja.

Ad.6.

Robert Marić je pitao kada njemu prestaje mandat člana ŠO obzirom da njegov sin uskoro završava školovanje u Gimnaziji. Tajnica je odgovorila da, sukladno Statutu škole, mandat članu Školskog odbora iz reda Vijeća roditelja prestaje najkasnije 60 dana od dana kada je prestalo školovanje učenika u školi, odnosno da mandat traje do 31.8.2022. godine.

Sjednica završila u 13.25.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_